Yangudi Rassa nasjonalpark

Yangudi Rassa nasjonalpark (også stavet Yangudi-Rasa) er en nasjonalpark som ligger i Riftdalen i Etiopia, omkring 325 kilometer nordøst for hovedstaden Addis Abeba. Parken som ble opprettet i 1977 har et areal på 4 731 km2, og ligger i regionen Afar. Landskapet i parken er dominert av sletter med gress og krattskog. Klimaet er tørt og varmt mesteparten av året med temperaturer opp til 43 grader. Oktober til desember er regntid, selv om spredde regnbyger kan komme fra august til september. I vest grenser parken mot elven Awash, og der finnes også de frodigste områdene. Mye av nasjonalparken består også av steinete åser, uttørkede elveleier og ørkenlignende sandsletter. Hovedvei 18 fra Addis Abeba til Assab i Eritrea passerer gjennom parken, og gjør den forholdsvis lett tilgjengelig for besøkende.

De to største etniske befolkningsgruppene som holder til nær parken er afarer og issaer. Begge folkene driver med husdyrhold, og de har ofte vært i konflikt med hverandre. Området som utgjør Yangudi Rassa nasjonalpark er imidlertid blitt til et slags ingenmanns-land som både afarene og issaene holder seg unna. Det varme og tørre landskapet er heller ikke ettertraktet eller egnet til landbruksformål. Bortsett fra nedslakting av dyr utført av soldater med automatvåpen under militærjuntaen (Derg) på 1970-tallet, har parken stort sett vært forskånet for menneskelige inngrep.Ethiopian Wildlife and Natural History Society: A Glimpse at Biodiversity Hotspots of Ethiopia - side 17. (pdf) - (publisert 2011)   Besøkt 16. oktober 2014

 Dyreliv 
Parken ble i sin tid opprettet for å redde den kritisk truede arten afrikansk villesel. I tillegg til villesel er det registrert 35 andre pattedyrarter her inkludert sjiraffantilope, kappebavian (hamadryasbavian), gepard, løve, leopard, Grévys sebra, dik-dik, oryksantilope, svartrygget sjakal, jordulv, Sömmerrings gasell, stor og liten kudu.

Yangudi Rassa nasjonalpark er overvintringssted eller ligger i trekk-rutene til mange trekkfugler. Over 200 fuglearter har vært registrert her. Blant disse har steppehauk og dvergflamingo status som nær truet (kategori NT) ifølge rødlisten til Verdens naturvernunion (IUCN).IUCN Red List of Threathened Species: Circus macrourus (steppehauk) Besøkt 16. oktober 2014IUCN Red List of Threathened Species: Phoeniconaias minor (dvergflamingo) Besøkt 16. oktober 2014 Noen av trekkfugler kan også dukke opp i Norge, blant andre strandsnipe, rødstilk, Munk og hortulan (som er kritisk truet i NorgeArtsdatabanken.no: Faktaark Hortulan - ISSN1504-9140 nr. 146 utgitt 2010 (pdf)  Besøkt 16. oktober 2014, men ikke globalt). Andre trekkfugler er tereksnipe, rødhodevarsler, rosenvarsler og rødfalk.Norske artsnavn på fuglene er i henhold til listen Norske navn på verdens fugler utarbeidet av Norsk Ornitologisk Forening / Norsk navnekomité for fugl

I tillegg til trekkfugler finnes det mange standfugler i parken, inkludert to stedegne arter.

 Fotnoter 

 Referanser 

 Kilder 
 Ethiopian Wildlife Conservation Agency: Yangudi-Rasa National Park Besøkt 15. oktober 2014

 Eksterne lenker 


Kategori:Nasjonalparker i Etiopia
Kategori:Verneområder opprettet i 1977
Kategori:Riftdalen
Kategori:Regionen Afar